Պերկեսազգիներ, (լատ.՝ Perciformes), ձկների ամենամեծ կարգերից։ Ընդգրկում է ավելի քան 150 ընտանիք, 6 հազար տեսակ։ Լողափամփուշտը աղիքների հետ միացած չէ կամ բացակայում է։ Մեջքային լողակները, որպես կանոն, երկուսն են, ծակող ճառագայթներով։ Տարածված են ծովերում և քաղցրահամ ջրերում, ԽՍՀՄ-ի ջրերում ապրում են 28 ընտանիքի ներկայացուցիչներ։ Առավել հաճախ հանդիպում են պերկեսը, ծովային ծածանը, սկումբրիան, ստավրիդան են։ Շատ տեսակներ արդյունագործական կարևոր օբյեկտ են։